ቀደም ሲል እንደተጠቀስኩት በዚህ ሥራ ውስጥ፣ የታሪክ ምርምርና ጥናታዊ ጽሑፍ ዝግጅት፣ የቪዲዮ ቀረጻ፣ የዶክምንተሪ ፊልም ጽሑፍ ዝግጅት፣ የእርማት፣ የድምጽ ትረካና ቀረጻ፣ የፊልም ቅንብር፣ የክትትልና ዳይሬክቲንግ ባለሙየዎችን፣ ሊቃውንትንና አባቶችን ተካተቱ ሲሆን አስተያየት በመስጠትና መረጃ በማሰባሰብም በርካታ ባለሙያዎች ተካፍለውበታል፡፡ እንግዲህ አንድ ሥራ ለመሥራት፣ የገንዘብ አቅም፣ ሥራ መስክ፣ የባለሙያ ስብስብ፣ የመረጃዎች መገኘት እና የመሳሰሉት ሁሉ አስፈላጊ ቢሆኑም ከሁሉ በላይ ደግሞ በቅን ሕሊናና ከልብ መነሣትን ጥረትን ሁሉ ለስኬት እንደበቃ፣ ትውድም እንዲማርበት ያደርጋል፡፡ በዚህ ረገድ ምንም እንኳ ከአምስት ሺ በላይ ዕድሜ ያስቆጠረችን የአክሱምን እምነትና የሥልጣኔ ታሪክ ሙሉ በሙሉ አጥንቶ፣ ከዚያ ውስጥ ለሚፈለገው አገልግሎት የሚሆነውን መርጦ፣ ተርኮ፣ አቀናብሮ ለፍሬ ማብቃት፣ በአጭሩ መከናወን የሚችል ነገር ባይሆንም ልባዊ ጥረትና መተበር ካለ ማይሳካ ነገር የለምና በአባቶቻችን ጸሎትና አመራር ሰጭነት በኮሚቴው ክትትልና ማስተባበር የዶክምንተሪ ፊልም ሥራው ለፍሬ ሊበቃና በብፁዕ ወቅዱስ አቡነ ማትያስ ቀዳማዊ ፓትርያርክ ርዕሰ ሊቃነ ጳጳሳት ዘኢትዮጵያ ሊቀ ጳጳስ ዘአክሱም ወእጨጌ ዘመንበረ ተክለሃይማኖት በከፍተኛ ክብር ሊመረቅ ችሏል፡፡